ஆன் காங்கு

ஆன் காங்கு (Han Kang, பிறப்பு: 27 நவம்பர் 1970) பல பரிசுகள் பெற்றா ஒரு தென் கொரிய எழுத்தாளர்."한강 " biographical PDF available at: http://klti.or.kr/ke_04_03_011.do#  2007 ஆம் ஆண்டிலிருந்து  2018,ஆம் ஆணடு வரை இவர் சியோல் கலைக்கல்லூரியில் புனைவெழுத்து (creative writing) கற்பித்து வந்தார்.  ஒரு பெண் தான் திடீரென்று மரக்கறி உணவராக மாறியதால்  தனது குடும்பத்திலிருந்து புறக்கணிக்கப்படுவதை பற்றிய புதினமான தி வெஜி
ட்டேரியன் என்ற நாவலுக்காக 2016ஆம் ஆண்டில் புனைகதைக்கான மான் புக்கர் அனைத்துலகப் பரிசை வென்றார். ஆங்கிலத்தில் மொழிபெயர்க்கப்பட்ட இவரது முதல் புத்தகங்களில் இதுவும் ஒன்றாகும்.

"வரலாற்று அதிர்ச்சிகளை எதிர்கொண்டும் மனித வாழ்க்கையின் வலுவின்மையை அம்பலப்படுத்திய இவரது தீவிரமான பாவிய (கவிதை) உரைநடைக்காக" இவருக்கு 2024-இல் இலக்கியத்திற்கான நோபல் பரிசு வழங்கப்பட்டது. இலக்கியத்தில் நோபல் பரிசு பெற்ற முதல் ஆசியப் பெண், இரண்டாவது கொரிய நோபல் பரிசு வென்றவர் என்ற பெருமையினை இதன் மூலம் பெறுகின்றார்.

 வாழ்க்கைக் குறிப்பு 
ஆன் காங்கு நாவலாசிரியர் ஆன் சியுங்கு-வின் மகள் ஆவார். இவர் குவாஞ்சுவில் பிறந்தார். தனது 10ஆம் வயதில், சுயுரிக்கு குடிபெயர்ந்தார் (இதில் இவர் சியோலில் தனது புதினமான கிரேக்க பாடங்களில் அன்பாக பேசுகிறார். இவர் யோன்செய் பல்கலைக்கழகத்தில் கொரிய இலக்கியம் பயின்றார். இவரது உடன்பிறந்த ஆன் டோங்கு இரிம் ஒரு எழுத்தாளர் ஆவார். "சியோலில் குளிர்காலம்" உட்பட இவரது ஐந்து கவிதைகள் 1993ஆம் ஆண்டின் குளிர்கால இதழான காலாண்டு இலக்கியம் மற்றும் சங்கத்தில் இடம்பெற்றபோது இவர் தனது எழுத்துலக வெளிவாழ்க்கையைத் தொடங்கினார். அடுத்த ஆண்டில் சியோல் சின்முன் வசந்த இலக்கிய போட்டியில் இவரது சிறுகதை "தி சுகார்லெட்டு ஆங்கர்" வெற்றி பெற்றபோது இவர் புனைகதை எழுத்துலகில் அறிமுகமானார். அப்போதிருந்து, இவர் யி சாங்கு இலக்கிய பரிசு (2005) இன்றைய இளம் கலைஞர் விருது, கொரிய இலக்கியப் புதின விருது என பல விருதுகளை வென்றுள்ளார். காங்கு சியோல் கலைக்கழகத்தில் படைப்பு எழுத்தை கற்பித்துள்ளார். தற்போது தனது ஆறாவது புதினத்தை எழுதி வருகிறார்.

தான் அவ்வப்போது ஒற்றைத் தலைவலியால் அவதிப்படுவதாகக் கூறிய காங்கு, இந்த ஒற்றைத் தலைவலி "தன்னை அடக்கத்துடன் வைத்திருக்கிறது" என்று பாராட்டியுள்ளார்.

 பணி 
காங்கின் முதல் படைப்பான இயோசுவின் மீது காதல் (எ லவ் ஆபு யோசு) 1995இல் வெளியிடப்பட்டது. இது துல்லியமானதாகவும் இறுக்கமானதாகவும் விவரிக்கப்பட்ட இசையமைப்பிற்காக கவனத்தை ஈர்த்தது.Korean Writers: The Novelists, Minumsa Publishing p. 78 கணினி விசைப்பலகையை அதிகமாகப் பயன்படுத்தியதால் இவரது மணிக்கட்டு சேதமடைந்ததால் காங்கு 'மரக்கறி' (The Vegetarian) என்னும் படைப்பையும் அதன் தொடர்புடைய படைப்பான மங்கோலியன் மார்க்கு என்பதனையும் கையால் எழுதினார். தனது கல்லூரி ஆண்டுகளில் கொரிய நவீன கவிஞர் இயி சாங்கு "மனிதர்கள் தாவரங்களாக இருக்க வேண்டும் என்று நான் நம்புகிறேன்" என்றெழுதிய ஒரு கவிதையின் ஒரு வரியில் காங்கு மிகுவிருப்பு கொண்டிருந்தார் என்று தெரிவிக்கப்பட்டுள்ளது. சப்பானிய ஆக்கிரமிப்பின் கீழ் கொரியாவின் குடிமைப்படுத்தப்பட்ட வரலாற்றின் வன்முறைக்கு எதிரான தற்காப்பு நிலைப்பாட்டைக் குறிக்கும் இயி-யின் வரியை இவர் புரிந்து கொண்டார். மேலும் இவரது மிகவும் வெற்றிகரமான படைப்பான தி வெஜிடேரியன் எழுதுவதற்கான உள்ளெழுச்சியாக அதை எடுத்துக் கொண்டார். தி வெஜிடேரியன் என்பது காங்கின் முதல் நாவலாகும். இருப்பினும் தெபோரா சுமித்து அந்தப் புதினத்தை ஆங்கிலத்தில் மொழிபெயர்த்த நேரத்தில் இவர் ஏற்கனவே உலகளாவிய கவனத்தை ஈர்த்திருந்தார். புதினத்தின் மொழிபெயர்ப்பு குறித்து சில மாற்றுக்கருத்துகள் எழுந்தன. ஏனெனில் அறிஞர்கள் இதில் சில தவறுகளைக் கண்டறிந்துள்ளனர். சுமித்து சில உரையாடல்களை தவறான கதைமாந்தர்களுடன் பொருத்திக் காட்டியுள்ளார் என்ற விமர்சனம் உள்ளது. மொழிபெயர்க்கப்பட்ட படைப்பிற்காக இவர்கள் இருவருக்கும் 2016ஆம் ஆண்டின் மான் புக்கர் அனைத்துலகப் பரிசை வென்றனர். இந்த விருதுக்கு பரிந்துரைக்கப்பட்ட முதல் கொரிய பெண்மணி இவர் ஆவார். இந்த படைப்பு தி நியூயார்க்கு தைம்சு புத்தக மதிப்பாய்விலிருந்து "2016ஆம் ஆண்டின் 10 சிறந்த புத்தகங்களில்" ஒன்றாக தேர்ந்தெடுக்கப்பட்டது. காங்கின் மூன்றாவது புதினமான தி ஒயிட்டு புக்கு, 2018 அனைத்துலக புக்கர் பரிசுக்குத் தேர்ந்தெடுக்கப்பட்டது.

1993ஆம் ஆண்டில் "இலக்கியம் மற்றும் குமுகம்" என்னும் வெளியீட்டின் குளிர்கால இதழில் "சியோலில் குளிர்காலம்" உட்பட ஐந்து கவிதைகளை வெளியிடப்பட்டபோது காங்கின் இலக்கிய வாழ்க்கை தொடங்கியது. அடுத்த ஆண்டு இவரது கதை "ரெட் ஆங்கர்" சியோல் சின்முன் வசந்த இலக்கிய போட்டியில் வென்றபோது புனைகதையில் இவரது வாழ்க்கை தொடங்கியது. இவரது முதல் கதைத் தொகுப்பான லவ் ஆப் யோசு 1995-இல் வெளியிடப்பட்டது. 1998-ஆம் ஆண்டில், அயோவா பல்கலைக்கழக அனைத்துலக எழுத்து திட்டத்தில் ஒரு நிகழ்ச்சியில் காங்கு பங்கேற்றார். கொரிய மொழியில் வெளியிடப்பட்ட இவரது படைப்புகளில் புரூட்சு ஆப் மை வுமன் (2000) என்பதும் பயர் சாலமண்டர் (2012) ஆகிய புதினங்களும் அடங்கும். கருப்பு மான் (1998) உங்கள் குளிர் கைகள் (2002) சைவ உணவு (2007) மூச்சுச் சண்டை (2010) கிரேக்க பாடங்கள் (2011) மனித செயல்கள் (2014) தி ஒயிட்டு புக்கு (2016) மற்றும் வி டூ நாட் பார்ட்டு (2021): கவிதைகளில் ஐ புட் தி ஈவினிங் இன் தி டிராவர் (2013), கட்டுரைகளில் புத்தகங்கள் காதல், மற்றும் அன்பைச் சுற்றியுள்ள விசயங்கள் (2003) "அமைதியாக சுங்குபாடல்கள்" (2007) ஆகியவற்றைக் குறிப்பிடத்தக்கன.

காங்கு ஓர் இசைக்கலைஞரும், காட்சிக் கலையில் ஆர்வமுள்ளவரும் ஆவார். மேலும் இவரது படைப்புகள் பெரும்பாலும் பலதரப்பட்டவரின் கவனத்தை எடுத்துக்காட்டுகின்றன. "உங்கள் தங்கக் கை" ("யுவர் கோல்டு ஆண்டு (2002) " ஒரு சிற்பி மற்றும் அவரது மாதிரியின் கதையைச் சுற்றி வருகிறது. இவர் ஒரு கட்டுரை புத்தகத்தை வெளியிட்டபோது "அமைதியாக சுங்குப் பாடல்கள் (2007); இவர் இசையமைத்த பத்து பாடல்களுடன் ஒரு குறுவட்டியை வெளியிட்டார். பாடல் வரிகளை எழுதி பதிவு செய்தார். முதலில் இவர் பாட விரும்பவில்லை. ஆனால் இசைக்கலைஞரும் இசை இயக்குநருமான ஆன் சங்கு இரிம், பாடல்களை காங்கே பதிவு செய்ய வேண்டும் என்று வலியுறுத்தினார்.

1999ஆம் ஆண்டில் குழந்தை புத்தர் என்ற தனது நாவலுக்காக 25ஆவது கொரிய நாவல் விருதையும், 2000ஆம் ஆண்டின் இன்றைய இளம் கலைஞர் விருதையும், மங்கோலிய மார்க்கு 2005ஆம் ஆண்டு இயி சாங்கு இலக்கிய விருதையும், 2010ஆம் ஆண்டு மூச்சு சண்டை தோங்கு-இன் இலக்கிய விருதையும் வென்றார். குழந்தை புத்தர் என்பதும் தி வெஜிடேரியன் என்பதும் திரைப்படங்களாக எடுக்கப்பட்டுள்ளன. மதிப்புமிக்க வட அமெரிக்க திரைப்பட விழாவின் உலக கதைப் போட்டியில் சேர்ப்பதற்காக 14 தேர்வுகளில் (1,022 பதிவளிப்புகளில்) ஒன்றாக தி வெஜிடேரியன் ஒரு திரைப்படமாக எடுக்கப்பட்டது. இந்தப் படம் பூசன் அனைத்துலக திரைப்பட விழா திறனாய்வு நோக்கில் வெற்றி பெற்றது.

மங்கோலிய மார்க்கு என்னும் படைப்பு இயி சாங் இலக்கிய விருதை வென்றது. தொடரின் மீதமுள்ளவை (தி வெஜிடேரியன் என்பதும் தீ மரம் ("பயர் திரீ") ஒப்பந்த சிக்கல்களால் காலத்தாழ்ச்சியடைந்தது. 2005ஆம் ஆண்டில் இயி சாங்கு இலக்கிய விருதைப் பெற்ற இளையவர் காங்கு ஆவார். 2013 வரை கிம் ஏரன் 32 வயதில் இதைப் பெற்றார். காங்கின் மனித செயல்கள் சனவரி 2016-இல் போர்த்தோபெல்லோ புக்குகளால் வெளியிடப்பட்டது. 1 அக்டோபர் 2017 அன்று இத்தாலியில் அடெல்பி எடிசியோனியிடமிருந்து "அட்டி உமானி" என்ற மனிதச் செயல்களின் இத்தாலிய மொழிபெயர்ப்பிற்காக 2017ஆம் ஆண்டில் பிரீமியோ மலபார்ட்டு பெற்றார்.

ஆன் காங்கின் 2017 தன்வரலாற்றுப் புதினமான வெள்ளை நூல் ("தி ஒயிட்டு புக்கு"), இவரது அக்காவின் இழப்பை கருவாகக் கொண்டுள்ளது. 2018ஆம் ஆண்டில் எதிர்கால நூலகத் திட்டத்திற்கு பங்களிக்க தேர்ந்தெடுக்கப்பட்ட ஐந்தாவது எழுத்தாளர் ஆனார்.

2023ஆம் ஆண்டில், இவர் தனது நான்காவது முழு நீளப் புதினமான கிரேக்க பாடங்களை வெளியிட்டார். அட்லாண்டிக்கு இதழ் இதை "சொற்கள் போதாது அடக்கவியலா ஆற்றல் வாய்ந்தவை" என்று அழைத்தது.

இவர் 2023-இல் வேந்திய இலக்கியக் குமுகத்தில் அனைத்துலக எழுத்தாளராகத் தேர்ந்தெடுக்கப்பட்டார்.

2024ஆம் ஆண்டிற்கான இலக்கியத்திற்கான நோபல் பரிசு இவருக்கு சுவீடன் அகாதமியால் வழங்கப்பட்டது.

+மூல வெளியீடுஆங்கில வெளியீடுஆண்டுஅசல் தலைப்புவகை.வெளியீட்டாளர்மொழிபெயர்க்கப்பட்ட தலைப்புஆண்டுமொழிபெயர்ப்பாளர்வெளியீட்டாளர்1995காதல்நாவல்கள்மூஞ்சி1998ஒருநாவல்ஹியூண்டே முன்ஹாக்2000என் வாழ்க்கைநாவல்கள்சாங்பி2002இந்த மறுப்புநாவல்மூஞ்சிஎன் பெயர்நாவல்ஹியூண்டே முன்ஹாக்2003புதியதுநாவல்யோலிம்வான்காதல், காதல், காதல்கட்டுரைகள்யோலிம்வான்2007ஃபிட்னஸ் ஃபிட்கட்டுரைகள்பிச்சாமிதுனம் என்ற பெயர் கொண்ட மத்தேயுசிறுகதைஹியூண்டே முன்ஹாக்கானகன்நாவல்சாங்பிசைவ உணவு உண்பவர்2015டெபோரா ஸ்மித்போர்டோபெல்லோ புக்ஸ் (ISBN ) 2008நெகிழ்ச்சியானசிறுகதைஹியூண்டே முன்ஹாக்2010லூயிஸ்,நாவல்மூஞ்சி2011திரைப்படங்கள்நாவல்ஹியூண்டே முன்ஹாக்கிரேக்க பாடங்கள்2023டெபோரா ஸ்மித் மற்றும் எமிலி யே வோன்பென்குயின் ரேண்டம் ஹவுஸ் (ISBN ) 2012காதல் காதல்நாவல்கள்மூஞ்சி2013இந்தியத் திரைப்படங்கள்கவிதைத் தொகுப்பு2014றுங்கடிநாவல்சாங்பிமனித செயல்கள்2016டெபோரா சுமித்போர்ட்டோபெல்லோ புக்ஸ் (ISBN ) Human Acts 2016ஷ்.நாவல்நந்தாவெள்ளை புத்தகம்2017டெபோரா சுமித்போர்டோபெல்லோ புக்ஸ் 2021ஒரு நாள்நாவல்ஹியூண்டே முன்ஹாக்நாங்கள் பிரிந்து செல்லவில்லை2025எமிலி யே வோன் மற்றும் பைஜ் அனியா மோரிஸ்ஹாமிஷ் ஆமில்டன்

மேற்கோள்கள்

வெளி இணைப்புகள்


 Official website



பகுப்பு:1970 பிறப்புகள்
பகுப்பு:வாழும் மக்கள்
பகுப்பு:தென் கொரிய எழுத்தாளர்கள்
பகுப்பு:நோபல் இலக்கியப் பரிசு பெற்றவர்கள்
பகுப்பு:நோபல் பரிசு பெற்ற தென் கொரியர்கள்
பகுப்பு:தென் கொரியப் பெண்கள்